Раней людзі неяк са скепсісам успрымалі маладзёжныя тэатры. Звычайныя гледачы спачатку чытаюць праграмку і толькі потым вырашаюць, ісці ім ці не. Сёлета, калі ў фестывалі ўдзельнічае 60 % прафесійных тэатраў, людзі пачалі ставіцца да яго з большай павагай — і, мяркуючы па водгуках, мы яе апраўдалі. Зрэшты, “Куфар” заўсёды быў папулярным мерапрыемствам, таму мы нават і ўвялі плату за ўваход, каб неяк кантраляваць людскую плынь. Бо быў час, калі гледачы літаральна разносілі Ліцэй БДУ!